BAEBELE E FALOTSE JANG?: Letsholo la ga Kgosi Antiochus le ne le dirwa kwa Iseraele mme Bajuda bangwe ba ne ba agile le kwa mafelong a mangwe a mantsi. Tota e bile, baithuti bangwe ba fopholetsa gore mo lekgolong la ntlha la dingwaga C.E., diperesente di feta 60 tsa Bajuda di ne di sa nne mo Iseraele. Mo disinagogeng tsa Bajuda go ne go na le dikhopi tsa Dikwalo—Dikwalo tse di neng tsa dirisiwa ke dikokomana tse di neng di latela go akaretsa le Bakeresete.—Ditiro 15:21. Ke eng se se neng se ka dira gore batho ba le 18 ba etele lefelo leno? Karabo e ne e itshetlegile ka keletso e re neng re na le yone ya go diragatsa taelo ya ga Jesu ya go rera dikgang tse di molemo “go ya karolong e e kwa kgakalakgakala ya lefatshe.” (Dit. 1:8; Math. 24:14) Re ne re le mo loetong lwa go ya go rera kwa tshimong e e kwa thoko kwa dithabeng tsa Andes kwa Bolivia.